Έγινε διεθνώς γνωστός από τις εμφανίσεις του στο Παγκόσμιο Κύπελλο του 2002, όπου πέτυχε 5 γκολ. Στο Παγκόσμιο Κύπελλο του 2006 πέτυχε ακόμα 5 γκολ. Με αυτό τον τρόπο έγινε ο πρώτος παίκτης που πέτυχε 5 γκολ σε δύο συνεχόμενες διοργανώσεις. Το 2010, στο Παγκόσμιο Κύπελλο της Νότιας Αφρικής πέτυχε ακόμη 4 γκολ, ισοφαρίζοντας το ρεκόρ του Γκερντ Μίλερ με 14 γκολ. Το καλοκαίρι του 2011 αποκτήθηκε από τη Λάτσιο. Στο Παγκόσμιο Κύπελλο του 2014 κατάφερε να πετύχει άλλα 2 γκολ φθάνοντας τα 16, ένα περισσότερο από το Βραζιλιάνο Ρονάλντο που μέχρι τότε ήταν πρώτος σκόρερ στην ιστορία των Παγκοσμίων Κυπέλλων. Το τελευταίο του γκολ ήταν στον ημιτελικό της διοργάνωσης απέναντι στην γηπεδούχο ομάδα με 7-1. Είναι ο πρώτος σκόρερ στην ιστορία της εθνικής Γερμανίας με 71 τέρματα (κατάλογος ποδοσφαιριστών ανδρών με 50 ή περισσότερα διεθνή γκολ).